✶ Zamolili smo naše učenike, sudionike projekta E\_NET, da nam kažu zašto su se prijavili na Erasmus+ program i što očekuju od mobilnosti. Svaki dan u ovome tjednu predstavit ćemo jednog učenika!

Pročitajte što očekuju od sudjelovanja u mobilnosti Erasmus+ projekta! ✶

✐

Što očekujem od mobilnosti?

✐

Od Erasmus+ projekta očekujem da ću poboljšati svoje znanje u području robotike, saznati nešto više o bespilotnim letjelicama i njihovoj izgradnji jer je to područje koje me stvarno zanima. Također, nadam se da ću upoznati nove ljude i steći nova prijateljstva.

Iva, 3.F

Prije svega jako sam sretna što imam priliku posjetiti Španjolsku, upoznati nove ljude, njihovu kulturu te način življenja. Nadam se da ću usavršiti svoje znanje engleskog jezika te naučiti ponešto španjolskog. Također, posebno mi je drago što ću imati priliku raditi u programima u kojima do sad nisam, a pomogli bi mi u daljnjem školovanju i zapošljavanju Ovaj projekt nudi mnogobrojne aktivnosti te se nadam dobroj zabavi i druženju.

Martina, 4.F

Jako se veselim sto ću ići u Španjolsku! Mislim da je to jedno odlično i nezaboravno iskustvo za cijeli život. Nadam se da ću proširiti svoje znanje, ali i da ću se zabaviti. Želim upoznati novu zemlju, kulturu, ljude i s velikim nestrpljenjem čekam polazak!

Mateo, 3.B

Odlučio sam se prijavit na sudjelovanje u projektu E\_NET zbog toga što želim poboljšati svoje znanje u struci, potaknuti profesionalni i osobni razvoj, povećati komunikaciju i šansu za zapošljavanje. Cilj mi je upoznati se s kvalitetom rada te organizacijom u inozemnim ustanovama i razmijeniti iskustva s vršnjacima iz Španjolske.

Ivan, 4.D

Od Erasmus-a i projekta mobilnosti Tehničke škole Slavonski Brod očekujem prvenstveno usavršiti svoja znanja struke, a uz to zabaviti se i razgledati Sevill-u. Smatram ovo jedinstvenom prilikom te pohvalno je što naša škola radi ovakve projekte. Jedva čekam krenuti na putovanje.